《谢鲍山人采松花见屋》
明代·孙一元

山人缚屋黄山巅，青松万株盘屋前。春风摘取花满裹，逢人遥屋吴门仙。

吴门仙人身已轻，服花更向灵气生。白日独坐若木下，沧海如席龙不鸣。

昨梦访君松树樾，赤脚蹋云石苔滑。天风飒飒吹欲醒，归来松际留明月。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。